er algengt um allt land og vex í skóglendi , lyngbollum , snjódældabollum og giljum , bæði á láglendi og til fjalla allt upp í 900 m hæð . Það líkist nokkuð bjöllulilju , en hefur minni og fleiri blóm . Óblómgaðar getur verið erfitt að aðgreina tegundirnar , en bjölluliljan hefur þykkari og skinnkenndari blöð með meira áberandi gljáa á efra borði . Klukkublóm er hæst skráð á Kirkjufjalli við Hörgárdal ( 1070 m ) og Skessuhrygg við Höfðahverfi ( 940 m ) . Blóm klukkublómsins eru í stuttum ( 1,5 - 3 sm ) klasa . Fræflar eru 10 . Frævan er ein , samsett af fimm blöðum sem mynda hýðisaldin við þroskun . Laufblöðin eru sporbaugótt , stundum nær kringlótt með óglöggum tönnum , stilkuð . Smá , hreisturkennd háblöð eru inni á milli laufblaðanna , og eitt ofar á stönglinum . Hér sjáum við klukkublóm neðan Síðuskarðs í Sandvík eystra 20. júlí 1991 .